Кола грукатала

«Ко́ла груката́ла» () — пяты студыйны альбом беларускага фолк-мадэрн гурта Палац, выдадзены ў кастрычніку 2012 года. Альбом стаў першым рэлізам гурта за дзесяць год і атрымаў добрыя водгукі крытыкаў./Палац «Кола грукатала» (+аўдыё)

 Пра альбом 
Большасць спеваў з альбома належаць аўтарству лідара гурта Алегу Хаменка, аднак усе яны звязаны з беларускімі легендамі і паданнямі. Кожная кампазіцыя прысвечана канкрэтнаму святу або падзеі. Так, песня «Кола грукатала» звязана са святам Сёмухай (Троіцай), «Прыляцела ластаўка» — са святам Пятра і Паўла. Кампазіцыя «Праваджала маці сына» была створана на аснове ўзгадвання аб спеве, які спявалі удзельнікі паўстання 1863—1864 гадоў./Группа «Палац» в год своего 20-летия выпустила два новых диска 

Афіцыйная прэм’ера трэка «Ластаўка» адбылася вясной 2006 года. Кампазіцыя «Кола грукатала», адзін з найбольш вядомых хітоў гурта, была прадстаўлена ў канцы 2007 года ў межах адборачнага тура на конкурс «Еўрабачанне».

Песні «Страла» і «Русалкі» — беларускія народныя спевы, упершыню запісаныя гуртом у 1995 годзе для альбома «Палац»; на дыску яны прысутнічаюць у якасці дадатка ў новых аранжыроўках. Інструментальная частка альбома ўяўляе сабой саўндтрэкі для праекта «Салдат-доктар», прэзентаванага ў тым жа годзе.

На песню «Кола грукатала» зняты відэакліп.Відэакліп на песню «Кола грукатала» гурта «Палац»

 Рэцэнзіі 
Альбом быў добра сустрэты крытыкамі: на сайце Experty.by, прысвечанаму беларускай музыцы, ён атрымаў сярэднюю адзнаку 9,00 з 10. Дзмітрый Безкаравайны адзначыў, што сутнасць цяперашняга «Палаца» — у глыбіні, якую могуць даць толькі жывыя класікі. На думку Сяргея Будкіна, у дыск увайшлі спевы, якія ўжо можна запісваць у класіку айчыннай фолк-музыкі. Таксама ён вылучыў песню «Стаіць вярба», якая зноў набрала соку ды ажыла. Эксперт Алег Клімаў напісаў, што альбом не надта выбітны, але «прахадных» кампазіцый у ім няма. Станоўчы водгук ад Дзмітрыя Падбярэзскага атрымаў спеў «Шэрая поўсць», па яго словах надзвычай ударны нумар з выразна падкрэсленай рокавай асновай, аднак неадназначную рэакцыю выклікаў трэк «Спейце, хлопцы», у якой цытата з песні «Радзіма мая дарагая» кампазітара Уладзіміра Алоўнікава ў гітарным сола падалася яму залішне просталінейнай.

 Узнагароды і ўплыў 
Альбом выйграў узнагароду ў намінацыі «Лепшы фолк-альбом» за 2012 год па версіі сайта Experty.by.Лучшие альбомы 2012 (+аудио), а таксама заняў пятае месца сярод лепшых беларускіх альбомаў, выдадзеных з 2008 па 2012 гады.Троіца «Зімачка» — лучший альбом за 5 лет (+аудио)

Спеў «Кола грукатала» заняў шэсцьдзясят другое месца ў рэйтынгу «100 найвялікшых беларускіх песень» па версіі інтэрнэт-сайту «Тузін Гітоў», складзеным у 2015 годзе.100 найвялікшых беларускіх песень па вэрсіі Tuzin.fm (фота/аўдыё/відэа) 

 Трэкліст 

Дадатак 1:

Дадатак 2:

 Удзельнікі запісу 
Музыка — Алег Хаменка (1,2,3,5,6,8), народная ў апрацоўцы Алега Хаменкі (4), народная ў апрацоўцы гурта «Палац» (9,10), Дзмітрый Карабач (11,12), Юрый Белякоў (13)

Словы — Алег Хаменка паводле народных спеваў і прыказак (1,2,3), Алег Хаменка (3,7,8), народныя (4,9,10), Анатоль Сыс (6)

 Алег Хаменка — вакал, акустычная гітара
 Дзмітрый Карабач — вакал, колавая ліра, акардэон
 Юрый Белякоў — вакал, труба, жалейка, перкусія
 Андрэй Рэй Хвісевіч — вакал, сінтэзатары, перкусія
 Сяргей Трухановіч — гітара
 Дзмітрый Жыгараў — бас-гітара
 Андрэй Цераховіч — ударныя інструменты
 Усевалад Гроднікаў — гукатэхніка.

 Спасылкі 
 Альбом «Кола грукатала» на афіцыйным сайце гурта «Палац»
 Рэцэнзіі на альбом на сайце Experty.by

Катэгорыя:Альбомы 2012 года
Катэгорыя:З’явіліся ў 2012 годзе
Катэгорыя:Альбомы гурта «Палац»
Катэгорыя:Альбомы паводле алфавіта